KIA Masat (27) Dap Dung ginra, Ulang Pa Ginwang Daw, Mung Hkawng mare kaw Dap jung nga ai Myen Hpyen Dap ni gaw Laika mare, Zup Ja mare, Hka Wan Pa mare, Je Sawn mare, Mung Lu mare, Hpaga Rai mare, Kung Hka Pa mare, Hka Pra yang mare, Nam Hpu mare hte Mahkaw Yang mare ni hpe pat hkum gai wang masat n htawm February (10) ya shani jahtum tawn nna mare masha ni hpe mare kahtawng kata kadai n nga lu na lam tsun n dau da ai hpe ginra masha ni shana wa ai kaw na chye lu ai.
Mare masha ni hpe tinang dum n taa na manu dan ai arung arai ni hpe hkang zing la nna yawng Mung Hkawm mare de htawt sit nga na matu matsun da sha n-ga pat hkum da ai gaiwang de mare masha ni tam lu tam sha hkawm ai lam tsep kawp n galaw na matu tsun shadi jaw da ai lam ni mung nga ai. Rai tim mare masha ni gaw tinang a yi sun hkau na, du sat yam nga ni hpe tawn kaw da nna htawt sit htawt la mat wa na matu nau yak hkak nga ai majaw mare kata kaw naw nga taw ai re. Myen Hpyen Dap ni kawn ya na zawn matsun wa ai majaw dai ginra ni hta majan bai laja wa na hpe mung mare masha ni hkrit tsang nga ma ai hpe chye lu ai.
kac_Latn kac_Latn